Public procurement notice: Contract Notice
Published: 2021-10-06
Buyer: ΔΗΜΟΣ ΑΓΙΑΣ ΒΑΡΒΑΡΑΣ
Country: GR
Contract type: Services
Procedure: Open procedure
CPV classification: 79411000 | 79415200 | 79416100 | 79950000 | 85121291
Estimated value: 617741.93 EUR
Submission deadline: 2021-11-01
Award criteria: The most economic tender

Technical requirements: «Αναβάθμιση και επέκταση των υπηρεσιών προς την Γ΄ Ηλικία» & «Προώθηση της κοινωνικής συνοχής μέσα από τη στήριξη της κοινωνικής ένταξης παιδιών, εφήβων, νέων»
Ολοκληρωμένες Υπηρεσίες και Δράσεις Πρόληψης και Αντιμετώπισης των Διακρίσεων, Βελτίωσης της Ποιότητας Ζωής, Κοινωνικής Ένταξης, Αντιμετώπισης της Φτώχειας και την Παροχή Ανοιχτής Ειδικής Φροντίδας των ειδικών & ευάλωτων ομάδων του Δήμου Αγίας Βαρβάρας, στο πλαίσιο της ΒΑΑ/ΟΧΕ στη Δυτική Αθήνα (Τμήματα Α και Β).
ΑΞΟΝΑΣ ΠΡΟΤΕΡΑΙΟΤΗΤΑΣ 9: «ΠΡΟΩΘΗΣΗ ΤΗΣ ΚΟΙΝΩΝΙΚΗΣ ΕΝΤΑΞΗΣ & ΚΑΤΑΠΟΛΕΜΗΣΗ ΤΗΣ ΦΤΩΧΙΑΣ & ΔΙΑΚΡΙΣΕΩΝ – ΔΙΑΣΦΑΛΙΣΗ ΤΗΣ ΚΟΙΝΩΝΙΚΗΣ ΣΥΝΟΧΗΣ»
Αντικείμενο της σύμβασης  είναι η παροχή Ολοκληρωμένων Υπηρεσιών και Δράσεων Πρόληψης και Αντιμετώπισης των Διακρίσεων, Βελτίωσης της Ποιότητας Ζωής, Κοινωνικής Ένταξης, Αντιμετώπισης της Φτώχειας και την Παροχή Ανοιχτής Ειδικής Φροντίδας των ειδικών & ευάλωτων Ομάδων του Δήμου Αγίας Βαρβάρας, στο πλαίσιο της ΒΑΑ/ΟΧΕ της Δυτικής Αθήνας .
ΤΜΗΜΑ Α : «Αναβάθμιση και επέκταση των υπηρεσιών προς την Γ΄ Ηλικία» με κωδικό MIS (ΟΠΣ) 5063497 (ΔΡΑΣΗ 9.3.1)
ΤΜΗΜΑ Β: «Προώθηση της κοινωνικής συνοχής μέσα από τη στήριξη της κοινωνικής ένταξης παιδιών, εφήβων, νέων» με κωδικό MIS (ΟΠΣ) 5063498 (ΔΡΑΣΗ 9.4.1)
Στο πλαίσιο της Δράσης 9.3.1 επιχειρείται η επέκταση/συμπλήρωση υπηρεσιών εξειδικευμένης φροντίδας: φυσιοθεραπεία, εργοθεραπεία, νοσηλευτική φροντίδα περιλαμβανομένης της υποστήριξης της κατ’ οίκον φροντίδας ηλικιωμένων και ατόμων με κινητικά ή άλλα προβλήματα, προαγωγή της υγείας και βελτίωση δεξιοτήτων φροντιστών καθώς και η ενδυνάμωση ατόμων Γ’ Ηλικίας, μέσω της υποστήριξης της εξοικείωσης με τη χρήση Τεχνολογιών Πληροφορικής και Επικοινωνιών, για τη βελτίωση της συμμετοχής τους στο σύγχρονο ψηφιακό κόσμο.
Στο πλαίσιο της Δράσης 9.4.1 επιχειρείται η παροχή υπηρεσιών στήριξης της οικογένειας, κοινωνικής φροντίδας και ανοιχτής ειδικής φροντίδας ενήλικων, εφήβων και παιδιών.
Για την υλοποίηση των δράσεων των Τμημάτων Α και Β απαιτείται πρόσθετα η παροχή υπηρεσιών Επιστημονικού, Διοικητικού Συντονισμού και Δημοσιότητας.
Η παρούσα Διακήρυξη αφορά στην ενιαία υλοποίηση των παραπάνω δράσεων, προάγοντας τις κοινωνικές οικονομίες κλίμακας και στοχεύοντας στη βελτίωση της αποτελεσματικότητας της αντιμετώπισης των διακρίσεων και της κοινωνικής ένταξης των ειδικών & ευάλωτων του Δήμου Αγίας Βαρβάρας, καθόσον παρέχει υπηρεσίες με κοινά CPV σε διακριτές μεν, αλλά συγγενείς ομάδες-στόχους (υποομάδες των ευπαθών ομάδων).
Ο συντονισμός των επιμέρους Ομάδων Έργου των δύο Τμημάτων με κοινή οργανωτική αναφορά και κάτω από μία ενιαία επιστημονική και διοικητική ευθύνη, διασφαλίζει την εκ του σύνεγγυς συνεργασία με την Αναθέτουσα Αρχή, τον σαφή και ευέλικτο προγραμματισμό των παρεχόμενων υπηρεσιών (συμπεριλαμβανομένων των λοιπών Κοινωνικών Δομών που χρηματοδοτούνται από πόρους του ΕΣΠΑ 2014-2020, καθώς και των Κοινωνικών Υπηρεσιών του Δήμου Αγίας Βαρβάρας), την αποτελεσματική και ποιοτική εφαρμογή των υπηρεσιών, την έγκαιρη ανάδραση και τον αναπρογραμματισμό των ενεργειών / υπηρεσιών, καθώς και την υιοθέτηση των υγειονομικών πρωτοκόλλων και την εφαρμογή των έκτακτων ή ειδικών οδηγιών στο πλαίσιο της αντιμετώπισης ή/και επιτήρησης του covid-19.
Στο πλαίσιο αυτό, οι ωφελούμενοι απολαμβάνουν ένα ευρύ σύνολο υπηρεσιών από μια αντίστοιχα ευρεία και εξειδικευμένη Ομάδα Έργου με συντονισμό, ευελιξία και συνέχεια.
Όλες οι δράσεις λειτουργούν συμπληρωματικά με βάση την ολιστική προσέγγιση των κοινωνικών προβλημάτων και με σκοπό να συμβάλλουν στην προσπάθεια του Δήμου Αγίας Βαρβάρας υλοποίησης ολοκληρωμένων παρεμβάσεων για την αντιμετώπισή τους.
Στο πλαίσιο αυτό ο Ανάδοχος του παρόντος Έργου, οφείλει να συνεργάζεται με την Αναθέτουσα Αρχή (Διεύθυνση Κοινωνικής Πολιτικής) για το συντονισμό και την παρακολούθηση των παρεχόμενων κοινωνικών υπηρεσιών προς τους πολίτες και την επίτευξη συνέργειας με στόχο και μεγιστοποίησης του αποτελέσματός του.
Επίσης, ο Ανάδοχος οφείλει να συνεργάζεται με την Αναθέτουσα Αρχή και τον ΑΣΔΑ στα θεματικά διαδημοτικά δίκτυα της «οριζόντιας» Δράσης 9.4.2 της ΒΑΑ/ΟΧΕ Δυτικής Αθήνας, με στόχο τη συνεχή βελτίωση της ποιότητας και της αποτελεσματικότητας των υπηρεσιών του Έργου, μέσω της μεταφορά; εμπειριών και καλών πρακτικών.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Award value: 617741.93